CELEX: 62019TN0865
Language: hu
Date: 2019-12-18 00:00:00
Title: T-865/19. sz. ügy: 2019. december 18-én benyújtott kereset – Nevinnomysskiy Azot és NAK „Azot” kontra Bizottság

24.2.2020   
            
            
               HU
            
            
               Az Európai Unió Hivatalos Lapja
            
            
               C 61/53
            
         
      2019. december 18-én benyújtott kereset – Nevinnomysskiy Azot és NAK „Azot” kontra Bizottság
      (T-865/19. sz. ügy)
      (2020/C 61/68)
      Az eljárás nyelve: angol
      
         Felek
      
      
         Felperesek: AO Nevinnomysskiy Azot (Nyevinnomisszk, Oroszország), AO Novomoskovskaya Aktsionernaya Kompania NAK „Azot” (Novomoszkovszk, Oroszország) (képviselők: E. Gergondet és P. Vander Schueren ügyvédek)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  állapítsa meg, hogy a kereset elfogadható;
               
            
                  —
               
               
                  semmisítse meg a vitatott rendeletet, amennyiben az a felperesekre vonatkozik; és
               
            
                  —
               
               
                  az alperest kötelezze a felperesek részéről a jelen eljárás keretében felmerült költségek viselésére.
               
            
         Jogalapok és fontosabb érvek
      
      A keresetükben a felperesek azt kérik a Törvényszéktől, hogy semmisítse meg az (EU) 2019/1688 bizottsági végrehajtási rendeletet. (1)
      
      Keresetük alátámasztása érdekében a felperesek négy jogalapra hivatkoznak.
      
                  1.
               
               
                  Az első jogalap keretében a felperesek arra hivatkoznak, hogy az alperes az (EU) 2016/1036 európai parlamenti és tanácsi rendelet (2) (a továbbiakban: alaprendelet) 2. cikke (1) bekezdésének, 2. cikke (9) bekezdésének és 2. cikke (109 bekezdésének a megsértésével járt el, és nyilvánvaló értékelési hibákat követett el azáltal, hogy helytelenül határozta meg az exportárat és a rendes értéket, valamint megsértette az alaprendelet 2. cikkének (3), (4) és (5) bekezdését azáltal, hogy a szokásos kereskedelmi forgalom megállapítását kiigazított termelési költségekre alapította.
               
            
                  2.
               
               
                  A második jogalap keretében a felperesek arra hivatkoznak, hogy az alperes az alaprendelet 3. cikkének (2), (3) és (6) bekezdését megsértve járt el, nyilvánvaló értékelési hibákat követett el, megsértette a megfelelő ügyintézés elvét, és megsértette a hátrányos megkülönböztetés tilalmának elvét azáltal, hogy a dömpingelt importnak a hasonló termékek uniós piacán alkalmazott árakra való hatásait helytelenül elemezte.
               
            
                  3.
               
               
                  A harmadik jogalap keretében a felperesek arra hivatkoznak, hogy az alperes az alaprendelet 3. cikkének (7) bekezdését és 9. cikkének (4) bekezdését megsértve járt el, nyilvánvaló értékelési hibákat követett el, valamint megsértette a megfelelő ügyintézés elvét azáltal, hogy nem értékelte az uniós ágazatnak kárt okozó egyéb tényezőket, és nem biztosította, hogy az említett egyéb tényezők által okozott kárt ne a dömpingelt importnak tulajdonítsák.
               
            
                  4.
               
               
                  A negyedik jogalap keretében a felperesek arra hivatkoznak, hogy az alperes az alaprendelet 7. cikke (2a) bekezdésének, 9. cikke (4) és (5) bekezdésének, és 18. cikke (1), (4) és (5) bekezdésének a megsértésével járt el, nyilvánvaló értékelési hibákat követett el, valamint megsértette a megfelelő ügyintézés elvét, és megsértette az egyenlőségnek és a hátrányos megkülönböztetés tilalmának elvét azáltal, hogy úgy határozott, hogy a kisebb vámtétel szabályát nem alkalmazza a felperesekre.
               
            
         (1)  Az Oroszországból, a Trinidad és Tobagóból, valamint az Amerikai Egyesült Államokból származó karbamid–ammónium-nitrát keverékek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2019. október 8-i (EU) 2019/1688 rendelet (HL 2019. L 258., 21. o.).
      
         (2)  Az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendelet (HL 2016. L 176., 21. o.).